Louie Gohmert

Dr **Louis „Louie“ Buller Gohmert Jr.** (* 18. Àuigscht 1953 z’ Pittsburg, Texàs) ìsch a àmerikànischer Rìchter un Politiker vu dr Repüblikàànischa Pàrtäi. Sitter 2005 vertrìtt’r dr Bundesschtààt Texàs ìm Represantàntahüüs vu da Verainigta Schtààta.

## sii Laawa un Làuifbàhn
Uff d’ Walt kumma-n-ìsch dr Louis Gohmert z’ Pittsburg ìm Nordoschta vum Texàs, àls Suhn vum diitsch-texànischa-n-Àrkitäckt Louis Buller Gohmert un vu dr Mary Sue geborena Brooks. Uffgwàcksa-n-ìsch’r ìn dr texànischa Schtàdt Mount Pleasant, wu-n-’r bis 1971 ìns äffentliga Gymnàsium gànga-n-ìsch. Schpeeter hàt’r bis 1975 Gschìcht àn dr Texàs-A&M-Üniwärsitäät gschtudiart. Drnooh hàt’r Racht àn dr Baylor-Üniwärsitäät z’ Waco gschtudiart un ìsch ànna 1982 àls Rachtsànwàlt züagloo worra. Ar hàt àlso z’äärscht àls Ànwàlt gschàfft. Vu 1978 bis 1982 ìsch’r Soldàt ìm àmerikànischa Heer ìm Bundesschtààt Georgia gsìì. Ànna 1992 hàt maa-n-ìhn àls Rìchter ìm Smith County gwählt; àn dara Schtälla-n-ìsch’r bis 2002 blìewa. Drnooh ìsch’r bis 2003 Rìchter ìm Beriafungsgrìcht vum zwälfta Grìchtsbezirk vum Texas gsìì.

Àn dr Kongrasswàhl vu 2004 ìsch dr Gohmert ìm äärschta Wàhlbezirk vum Texas ìns àmerikànischa Represantàntahüüs gwählt worra. Ìm Hüüs ìsch’r àb’m 3. Janner 2005 gsìì, àls Noohfolger vum Demokrààta Max Sandlin. Ìm Kongrass ìsch’r Mìtglìed ìm Juschtizüüssschuss un ìm Üüssschuss fìr Boodaschatz gsìì, so wia-n-ìn dräi Unterüüssschìss. Ìnnerhàlb vu dr repüblikàànischa Fràkzioon ìsch’r Mìtglìed ìm rachtspopülischta „Tea Party Caucus“ gsìì, so wia-n-ìm rachtskonsärwàtiiwa Freedom Caucus. Ìm Janner 2015 hàt’r sìch fìrs Àmt vum Schpraacher vum Represantàntahüüs uffgschtällt, àwwer ìsch ärfolgloos gsìì.

## siina Mainunga
Dr Gohmert glàuibt nìt, àss dr Klìmawàndel vum Mänsch verursàcht worra-n-ìsch. Ar unterschtìtzt wittera Bohrunga fìr d’ Ärforschung vun Ardeel un -gààs ìm Alaska. Ar hàt dr Üüsstrìtt vu da Verainigta Schtààta vum Pàriiser Àbkumma fìr Klimaschutz unterschtìtzt.

Bii-n-’ra pàrlàmäntàrischa-n-Ààheerung vun’ra Mitàrwaitera vu da àmerikànischa Forschtbeheerda hàt dr Gohmert wälla wìssa, wàs d’ Beheerda hann känna màcha, fìr d’ Umlàuifbààhna vum Mond un vu dr Ard verändra, fìrs Klima schìtza.

Dr Gohmert ìsch geega d’ LGBT-Rachta. Ar wìll nìt, àss d’ homosäxüälla Litt ìm àmerikànischa Heer bediana; ar hàt àlso zem Biischpìel geega s’ *Don’t Ask, Don’t Tell Repeal Act* vu 2010 gschtìmmt. Ànna 2015 hàt’r a Äntwurf fìr a Verfàssungszüasàtz unterschtìtzt, fìr d’ homosäxüälla-n-Eha ìm Àmerikà verbiata. Ìm gliicha Joohr hàt’r a Gsätzäntwurf unterschrìewa, fìr geega s’ Urtail *Obergefell v. Hodges* vum Oowergrìchtshoof protäschtiara —dàs Urtail hàt d’ Verbiatung vu dr Homo-Eha àls verfàssungswìdrig ärkläärt ghàà. Ànna 2019 hàt’r sìch schtàrk geega s’ Gliichschtällungsgsätz gschtällt, wo d’ LGBT-Litt geega Dischkiminiarung gschìtzt hàt. Ànna 2014 hàt’r d’ Schwüüla-n-Àktìwìschta mìt Nàzionàlsoziàlischta verglìecha ghàà.

Dr Gohmert ìsch àui geega dr Racht um Schwàngerschàftssàbbruch un hàt dr Gsätzäntwurf „Hailigkait vum mänschliga Laawa“ (*Sanctity of Human Life Act*) unterschtìtzt, wu s’ Ziel gsìì-n-ìsch, d’ fräiwìlliga Schwàngerschàftsàbbruch schlicht un aifàch z’ verbiata.

Ànna 2012 hàt’r ìn’ra Reeda-n-ìm Represantàntahüüs d’ Presidàntschàft vum Barack Obama mìt dr Diktàtüür vum Adolf Hitler verglìecha.

Noh-n-em Àmoklàuif ìn’ra Primààrschüal ìm Connecticut ànna 2012 hàt dr Gohmert gsajt, àss d’ Lehrer dr Märder hann känna teeta, wänn sa Wàffa ghàà hann. Noh-n-em Àmoklàuif z’ Aurora ànna 2014 hàt’r dia Mainung wìederholt.

Wahrend dr COVID-19-Waltversöichung ànna 2020 hàt dr Gohmert d’ Behàndlung mìt Hydroxychloroquin bfìrwortet, obwohl kää wìsseschàftliger Bewiis drfìr gsìì-n-ìsch. Ar hàt àui behàuiptet, àss Diitschlànd a Schprìtzdoosa-n-ärfunda hàt, wo dr Koronavirüs gteetet hatt —dàs ìsch fàlsch gsìì un ar ìsch drfìr haftig kritisiart worra.

Ìm Jüüni 2021 hàt dr Gohmert zamma mìt 48 àndra repüblikàànischa-n-Àbgoordneta fìr d’ Redüziarung vum US-Militääriisàtz ìm Iràk gschtìmmt.

## sii Prìwààtlaawa
Mìt siinera Ehafràui Kathy hàt dr Louis Gohmert dräi Teechter. Ar woohnt z’ Tyler ìm Nordoschta vum Texàs.

Dr Gohmert ìsch a „Süüdliger Taifer“; ar ìsch Mìtglìed ìn dr Kìrìch vu Green Acres, wu-n-’r Diàkon un Lehrer ìn dr Sunntigsschüal ìsch.

## Weblìnks

* Ìm Louie Gohmert siina offiziälla Websitta-n-àls Kongrassmìtglìed (àmerikànisch Anglisch)

## Ainzelnoohwiisa